**SEAT in CUPRA zaznamujeta odprtje obrata za sestavljanje baterijskih sistemov, ključnega mejnika v zadnji fazi prehoda na elektrifikacijo**

* **Odprtje obrata za sestavljanje baterijskih sistemov postavlja Martorell v središče mobilnosti prihodnosti**
* **Nov obrat se razprostira na 64.000 kvadratnih metrih in omogoča sestavo enega baterijskega sistema vsakih 45 sekund, kar pomeni 1.200 baterijskih sistemov na dan oziroma 300.000 na leto**
* **Znamki SEAT in CUPRA vodita projekt družine električnih mestnih vozil, s katerim Španija postaja evropsko središče elektromobilnosti**
* **Preobrazba podjetja se bo zaključila s predstavitvijo CUPRA Ravala, prvega lansiranega modela iz družine električnih mestnih vozil, ki ga bodo tako kot tudi serijsko različico modela Volkswagen ID. Polo proizvajali v tovarni v Martorellu**
* **Otvoritvene slovesnosti sta se udeležila predsednik katalonske vlade Salvador Illa in minister za industrijo in turizem Jordi Hereu**

**Martorell, januar 2026.** Znamki SEAT in CUPRA sta v svoji tovarni v Martorellu zagnali obrat za sestavljanje baterijskih sistemov, ki predstavlja ključni mejnik pri preobrazbi tako podjetja kot države, saj z njim Španija postaja evropsko središče elektromobilnosti. Odprtje je del celostne baterijske strategije koncerna Volkswagen, ki združuje lastni razvoj in dobavo celic tretjih proizvajalcev za zagotavljanje čim večje prilagodljivosti s stalnim dostopom do inovacij, tehnologij in dobavnih verig.

Otvoritvene slovesnosti so se udeležili predsednik katalonske vlade Salvador Illa, minister za industrijo in turizem Jordi Hereu, predsednik nadzornega sveta znamk SEAT in CUPRA, član upravnega odbora koncerna Volkswagen (Brand Group Core) in generalni direktor znamke Volkswagen Thomas Schäfer, izvršni direktor znamk SEAT in CUPRA Markus Haupt ter preostali člani izvršnega odbora podjetja.

Z odprtjem teh obratov je družba naredila ključni korak v procesu elektrifikacije za serijsko proizvodnjo modelov CUPRA Raval in Volkswagen ID. Polo od leta 2026 dalje. Poleg tega podjetje vodi projekt družine električnih mestnih vozil za skupino znamk Brand Group Core koncerna Volkswagen – štiri povsem električne modele treh različnih znamk, ki bodo proizvedeni v Španiji.

»**Odprtje obrata za sestavljanje baterijskih sistemov je prelomnica v zgodovini znamk SEAT in CUPRA. Danes vidimo, kako se naše ambicije uresničujejo: pripravljeni smo na proizvodnjo povsem električnih vozil, proizvedenih v Španiji, ki bodo omogočila dostopnost električne mobilnosti po vsej Evropi,«** je dejal Markus Haupt, generalni direktor znamkSEAT in CUPRA. **»Martorell je zdaj središče mobilnosti prihodnosti. Ponosni smo, da vodimo projekt električnih mestnih vozil za skupino znamk Brand Group Core koncerna Volkswagen in proizvajamo dva modela, ki bosta povsem spremenila področje elektrifikacije, začenši s CUPRA Ravalom.«**

**»Pred štirimi leti smo izvedli zgodovinsko naložbo, da bi Španijo spremenili v ključno lokacijo in evropsko središče elektromobilnosti. Z odprtjem obrata za sestavljanje baterijskih sistemov v Martorellu danes začenjamo novo poglavje koncerna Volkswagen, Španije in Evrope,«** je dejal Thomas Schäfer, predsednik nadzornega sveta znamk SEAT in CUPRA, član upravnega odbora koncerna Volkswagen (Brand Group Core) in generalni direktor znamke Volkswagen. **»Ta projekt je bil mogoč zaradi sodelovanja znamk skupine Brand Group Core in centra odličnosti za baterije Volkswagen Group Technology. Dokazuje, da lahko skupaj vodimo pot v električno prihodnost Evrope.«**

**Obrat za sestavljanje baterijskih sistemov kot ključ do elektrifikacije Martorella**

Obrat za sestavljanje baterijskih sistemov, zgrajen v dobrih dveh letih z naložbo v višini 300 milijonov evrov, je ključen za preobrazbo tovarne v Martorellu v smeri elektrifikacije. Razprostira se na 64.000 kvadratnih metrih in omogoča sestavo enega baterijskega sistema vsakih 45 sekund, kar pomeni 1.200 baterijskih sistemov na dan oziroma 300.000 na leto. Od leta 2026 bo oskrboval izključno proizvodne linije modelov CUPRA Raval in Volkswagen ID. Polo, pri čemer bodo baterijski sistemi v montažno delavnico avtomatsko potovali po 600 metrov dolgem traku. Ta edinstvena rešitev skupaj z 11.000 sončnimi paneli na strehi, ki zagotavljajo 70 % energije, potrebne za sestavljanje baterijskih sistemov, zmanjšuje ogljični odtis in omogoča bolj trajnostno ter konkurenčno proizvodnjo. Poleg tega ima obrat sistem za zbiranje deževnice s kapaciteto treh olimpijskih bazenov, kar dodatno krepi zavezanost podjetja k učinkoviti rabi virov in celoviti trajnosti.

Odprtje obrata pomeni velik korak naprej v baterijski strategiji koncerna Volkswagen. Günther Mendl, vodja centra odličnosti za baterije v koncernu, je dejal: **»Na področju ključne tehnologije električnega sveta se zdaj premikamo s sovoznikovega na voznikov sedež. Baterijski sistem MEB+, ki ga sestavljamo v Martorellu, je popolnoma konkurenčen v vseh glavnih vidikih in predstavlja jasen korak naprej, saj uvajamo enotno baterijsko celico, našo globalno tehnološko platformo, ki omogoča hitrost, obseg in prilagodljivost brez primere za različne znamke, regije in segmente. Hkrati prehajamo na kompaktno zasnovo "cell-to-pack" ter uvajamo litij-železo-fosfatne celice kot alternativo. Z razvojem nujno potrebne baterijske industrije v Evropi bomo dosegli manjšo odvisnost in večji nadzor nad tehnološkimi inovacijami ter stroški, zaradi česar bo e-mobilnost privlačnejša in dostopnejša.«**

Odprtje obrata za sestavljanje baterijskih sistemov predstavlja zadnjo fazo procesa preobrazbe, ki ga je družba SEAT S.A. začela leta 2020. Skupaj s koncernom Volkswagen in partnerji je podjetje v Španijo vložilo 10 milijard evrov, da bi država postala zgled na področju trajnostne mobilnosti. Od tega so bile 3 milijarde evrov namenjene izključno elektrifikaciji tovarne v Martorellu, ki je vzpostavljena kot prilagodljiv obrat za proizvodnjo povsem električnih, hibridnih in učinkovitih motorjev z notranjim zgorevanjem za različne znamke koncerna Volkswagen ter tako ponuja najboljše iz obeh svetov za zadostitev potreb strank. Preobrazba utrjuje položaj Martorella kot tretjega največjega proizvodnega obrata koncerna v Evropi, ki je odgovoren za približno 25 % vozil, proizvedenih v Španiji, s ciljem doseči kapaciteto 600.000 vozil na leto, od katerih bi lahko bilo v prihodnosti do 300.000 električnih.

**Španija: središče elektrifikacije**

Znamki SEAT in CUPRA vodita projekt električnih mestnih vozil v imenu skupine Brand Group Core koncerna Volkswagen. Projekt vključuje štiri električne modele treh različnih znamk, ki jih bodo proizvajali v Španiji. Zasnovani so za različne ciljne skupine in bodo omogočili popularizacijo električne mobilnosti. Projekt vključuje tudi proizvodnjo modela Volkswagen ID. Polo v tovarni v Martorellu ter serijsko proizvodnjo modelov Škoda Epiq in Volkswagen ID. Cross v tovarni Volkswagen v Navarri.

**»Velik del uspeha tega projekta je posledica tesnega sodelovanja med ekipama SEAT in CUPRA v Martorellu ter ekipo Volkswagen v Navarri. V težkih časih za našo industrijo smo kot ekipa presegli cilje podjetja in koncerna: postali smo vodilni na področju elektromobilnosti v Evropi,«** je dejal Markus Haupt.

**CUPRA Raval: začetek nove dobe za znamko**

CUPRA Raval bo svetovno premiero doživel marca 2026 v Barceloni in bo prvi model iz družine električnih mestnih vozil, ki bo prišel na trg. Z osupljivim dizajnom, električno zmogljivostjo in nekonvencionalnimi funkcijami na novo opredeljuje zmogljivosti nove generacije električnih vozil. Temelji na Volkswagnovi platformi MEB+ in ima pogon na sprednji kolesi ter ponuja dinamično in vznemirljivo izkušnjo, osredotočeno na voznika. S samo štirimi metri dolžine je kompakten, a po zaslugi vodljivosti, prostorne notranjosti in praktičnega, velikega prtljažnika ni primeren le za vožnjo po mestu, temveč tudi izven njega.

CUPRA Raval bo na voljo v treh ekskluzivnih izvedbah, ki na različne načine odražajo značaj znamke: VZ Extreme s 166 kW moči in dosegom približno 400 km, Dynamic Plus s 155 kW in dosegom do 450 km ter najdostopnejši različici Dynamic, prav tako s 155 kW in dosegom 450 km. S predvideno začetno ceno okoli 26.000 € je CUPRA Raval izjemno konkurenčen v svojem segmentu, saj ponuja dostopno elektrifikacijo brez kompromisov pri čustveni noti in prepoznavnosti.

Z odprtjem nove tovarne za sestavljanje baterijskih sistemov SEAT S.A. kot edino podjetje, ki v Španiji načrtuje, razvija, proizvaja in prodaja vozila, krepi svojo zavezanost državo postaviti na električna kolesa. Podjetje iz Martorella tlakuje pot bolj trajnostni in dostopni mobilnosti ter gradi boljšo prihodnost za naslednje generacije.

**Spremembe potrebujejo gonilno silo** in **SEAT S.A.** usmerja prihodnost mobilnosti. Kot edino podjetje v Španiji, ki oblikuje, razvija, proizvaja in trži avtomobile, je SEAT S.A. temelj avtomobilske industrije v državi in gonilna sila njene elektrifikacije.

Ob največji preobrazbi v svoji 75-letni zgodovini SEAT S.A. spreminja Španijo v enega vodilnih evropskih centrov elektromobilnosti. S projektom Future: Fast Forward in v sodelovanju s koncernom Volkswagen, podjetjem PowerCo ter drugimi partnerji je podjetje v elektrifikacijo države vložilo 10 milijard evrov. Podjetje za osrednjo skupino znamk znotraj koncerna Volkswagen vodi tudi projekt Electric Urban Car in bo leta 2026 v svoji tovarni v Martorellu začelo s proizvodnjo popolnoma električnih vozil, vključno s CUPRA Ravalom.


Kot član koncerna Volkswagen SEAT S.A. prodaja vozila pod blagovnima znamkama SEAT in CUPRA, vključno s kultno SEAT Ibizo in najbolje prodajanim modelom podjetja, CUPRA Formentorjem. Podjetje, ki zaposluje več kot 13.000 strokovnjakov in ima tri proizvodne centre (v Martorellu, El Prat de Llobregatu in Barceloni) prek 80 % vozil izvozi v več kot 70 držav.

Projekt je del **načrta za okrevanje, preobrazbo in odpornost, ki ga financira Evropska unija – NextGeneration EU.**

**Oddelek za komuniciranje SEAT S.A.**

[Daniel Disk:Users:Imac_16:Desktop:logos.png](https://www.linkedin.com/company/seat-sa/)[](https://twitter.com/seatofficial)

|  |  |  |  |
| --- | --- | --- | --- |
|  | **Helena Mariscal de Gante** Oddelek za strateško komuniciranje in ugledM: +34 660 242 477 Helena.mariscal@seat.es | **A person wearing glasses and a suit  AI-generated content may be incorrect.** | **Christian Keller** Oddelek za strateško komuniciranje in ugled M/ +34 616 065 843 christian.keller@seat.es |



SEAT Mediacenter

**PORSCHE SLOVENIJA d.o.o.**

**Metka Bokal**

Odnosi z mediji SEAT&CUPRA

T: +386 1 5825 280

[metka.bokal@porsche.si](mailto:metka.bokal@porsche.si)

**Edvard Andrej Strajnar**

Direktor znamk SEAT&CUPRA

M: +386 41 371 501

[edo.strajnar@porsche.si](mailto:edo.strajnar@porsche.si)

[www.seat.si](http://www.seat.si)

[www.cupraofficial.si](http://www.cupraofficial.si)